dilluns 4 maig 2009\nDiumenge. Passats tres inacabables dies sense escriure. La qüestió és entaforar-vos en la memòria una infinitat de coses de les quals des de cap punt de vista no podeu tenir la més petita idea. És absurd. Ridícul fins a la franca hilaritat.\nAquell vers de Víctor Hugo, prodigi d’harmonia imitativa: Watterloo, Watterloo, Watterloo, morne plaine… em ve sovint a la memòria en aquestes inacabables hores de repetir les assignatures.\nEmpollar, empollar, empollar, «morne plaine»…\nPersonalment, em seria igual que em suspenguessin com que m’aprovessin. Però, encara que alguns amics creguin que sóc un home desproveït de sentiments, he de confessar que, davant de la davallada de la família (de la davallada econòmica de la família), sentiria un vivíssim remordiment si em suspenguessin.\nTrobat Alexandre Plana al carrer de Pelayo. Plana, a qui, per cert, no es coneixen gaires amistats femenines, és tendre amb els amics. Davant de la meva inquietud, em mira amb la seva cara lleugerament picada de verola, l’ull boví.\n–No serà res… —em diu—. No serà res…\nEn un determinat moment, la seva mirada semblava tan plena de llàstima, que no crec pas que n’hagués utilitzada una altra si m’hagués vist amb una pulmonia al llit.\nEl pensament és sempre insatisfactori; l’acció satisfà més, encara que sovint no satisfaci completament. L’espai és trist, indiferent; el temps és trist o alegre. La raó està centrada en l’espai; la sensibilitat, en el temps.\nEscrit dins de caràcters, persones i personatges, General, universitat | 6 comentaris »\ndilluns 2 març 2009\nEscrit dins de Ateneu, biblioteques, caràcters, persones i personatges, General, societat | 4 comentaris »


Curtiss P-40 Warhawk - Viquipèdia, l'enciclopèdia lliure\nEl Curtiss P-40 Warhawk va ser un avió americà de combat d'un sol motor, d'un sol seient, tot de metall que va volar per primera vegada el 1938.\nHawk 87A-3 (Kittyhawk Mk IA) Número de sèrie AK987, a un museu. Aquest exemplar pertanyia a un grup de caça (l'antiga "Tigres Voladors"). Es troba al Museu Nacional de la USAF\nCurtiss-Wright Corporation Buffalo, Nova York\nHawk 75 (en)\n14 d'octubre de 1938\n3,20 m ( ) × 11,37 m ( ) × 9,50 m ( ) default\n563 km/h a 15.000 peus (4.500 m)\n6 metralladores Browning de 12,7 mm, amb 281 dispars cada una i una bomba de 226 Kg i dos de 45 Kg.\n- 1958: FAB (Brasil)\nRoyal Air Force, Royal Australian Air Force, Royal Canadian, i altres\nUS 44,892$ el 1944\nCurtiss P-36, Curtiss XP-46\nVa ser utilitzat per les forces aèries de 28 països, inclosos els de la majoria de les potències aliades durant la Segona Guerra Mundial, i va romandre en el servei de primera línia fins al final de la guerra. Al novembre de 1944, quan va finalitzar la producció del P-40, havien estat construïts 13.738 aparells, tots a la planta principal de producció Curtiss-Wright Corporation a Buffalo, Nova York. El disseny del P-40 era una modificació de l'anterior Curtiss P-36, fet que va permetre reduir-ne el temps de desenvolupament i la seva ràpida entrada en producció i servei operatiu.\nWarhawk és el nom que el Cos Aeri de l'Exèrcit dels Estats Units va donar-li a tots els models, essent el nom oficial en els Estats Units per a tots els P-40. La Commonwealth britànica i les forces soviètiques van usar el nom de Tomahawk pels models equivalents a la categoria P-40B i P-40C, i el nom Kittyhawk per als models equivalents a la categoria P-40D i totes les variants posteriors.\nLa manca d'un compressor de dues etapes en els P-40 els va fer inferiors als aparells Messerschmitt Bf 109 o als Focke-Wulf Fw 190 de la Luftwaffe i van ser utilitzats rarament en les operacions al nord-oest d'Europa. Entre 1941 i 1944, però, els P-40 van jugar un paper crític amb les forces aèries aliades en tres teatres principals de la guerra: nord d'Àfrica, el Sud-oest del Pacífic i la Xina. També van tenir un paper important en l'Orient Mitjà, Sud-est d'Àsia, Europa de l'Est, Alaska i Itàlia. El rendiment a gran alçada dels P-40 no va ser tan crític en aquests escenaris, on van servir com caces de superioritat aèria, escorta de bombarders i caces bombarders. Els P-40 van entrar en combat per primera vegada amb els esquadrons britànics de la Força Aèria del Desert (DAF) a l'Orient Mitjà i les campanyes del nord d'Àfrica, el juny de 1941. L'esquadró 112 de la Royal Air Force va ser dels primers a operar Tomahawks, al nord d'Àfrica, i la unitat va ser la primera a presentar el logotip de la "boca de tauró".\nEn els teatres on el rendiment d'alçada era menys important, els P-40 van demostrar ser combatents eficaços. Tot i que en la postguerra van guanyar la reputació de tenir un disseny mediocre, apte només per al suport aeri proper, els estudis més recents - incloent l'examen dels registres de cada un dels esquadrons aliats - indica que els P-40 van funcionar sorprenentment bé com un caça de superioritat aèria. Els P-40 oferien l'avantatge addicional del seu baix cost, que els va mantenir en producció com un lluitador d'atac a terra temps després d'haver quedat obsolet en la superioritat aèria.\nA Wikimedia Commons hi ha contingut multimèdia relatiu a: Curtiss P-40 Warhawk\nObtingut de «https://ca.wikipedia.org/w/index.php?title=Curtiss_P-40_Warhawk&oldid=21922545»


Garoinades a mar\nComença la temporada de la garoina 2019 a les nostres contrades i a General Nàutic ens agrada participar-hi activament. Per això, hem preparat una activitat a Palamós perquè puguis descobrir-ho amb nosaltres. T’interessa? Segueix llegint!\nAquest any et proposem que gaudeixis de l’esmorzar més genuí de l’Empordà a bord del nostre vaixell Popi. A General Nàutic ens encarreguem de recollir els eriçons perquè siguin els més frescos que hagis provat mai. Descobreix una de les tradicions més pròpies de la Costa Brava amb nosaltres.\nAquesta experiència és única ja que a més a més pujaràs a bord del Popi, vaixell recentment restaurat per nosaltres i que abans realitzava les funcions de pràctic de Palamós. Et portarem a fer una volta per les cales més boniques de la nostra costa i fondejarem en una cala on esmorzarem aquests deliciosos fruits del nostre mar: els eriçons.\nI si ets atrevit i vols provar de fer un bany d’hivern o gaudir d’una estona de paddle surf en els paratges més bonics de la Costa Brava en un dels moments de l’any de més calma i tranquil·litat, nosaltres t’acompanyem a fer-ho!\nVine a viure aquesta experiència gastronòmica exclusiva de la mà de General Nàutic!\nExperiència: Esmorzar de garoines a mar a bord del Popi\nSortides privades per a grups de màxim 11 persones\nSortida del Moll Vell de Palamós –General Nàutic\nMenú de la garoina:\n1 Safata d’embotits i formatges\n5 ampolles de Vi o Cava D.O. Empordà\nPa de pagès amb tomata i oli\nPreu: 690€, inclou la sortida de quatre hores ambel Popi + menú de la garoina\nSi desitges afegir a l’experiència un maridatge o tast de vins ambenòlegs professionals, consulta’ns i t’informarem d’aquest servei que donem encol·laboració amb La Gastronòmica.\nSi tens algunaaltra proposta a realitzar amb el nostre vaixell Popi, no dubtis en proposar-ho!


Manteniment industrial a Pinell de Solsonès - Lleida - Tallerspacs TALLERS PACS - Manteniment industrial professional - manteniment industrial caldereria - treballs en acer i alumini - manteniment industrial de cellers\nMANTENIMENT INDUSTRIAL A PINELL DE SOLSONÈS\nA Tallers Pacs estem especialitzats en el manteniment industrial a Pinell de Solsonès. La nostra experiència ens permet oferir un servei professional de la màxima qualitat. El nostre equip humá compte una àmplia experiència en diversos sectors. Som experts en manteniment industrial calderaría, oferint muntatge i reparació incloent el desmuntatge i trasllat de maquinària vella. Tallers Pacs, manteniment industrial caldereria al seu abast.\nEL MILLOR MANTENIMENT INDUSTRIAL A PINELL DE SOLSONÈS\nA Tallers Pacs som especialistes en manteniment industrial a Pinell de Solsonès, els nostres clients i experiència avalen la nostra professionalitat i el nostre servei. Realitzem treballs de metalmecánica, aplicacions especials, trasllats, urgències, avaries, manteniment caldereria i actualitzem els seus equips per poder gaudir de les noves tecnologies. A Tallers Pacs, gaudirà d'un servei de manteniment industrial a Pinell de Solsonès a l'alçada de les seves necessitats i amb la millor relació qualitat-preu.


Bases | Premis G!\nPREMIS DEL TURISME DE LES COMARQUES GIRONINES\nEl Patronat de Turisme Costa Brava Girona, amb la finalitat d’enfortir les relacions internes del sector turístic, de reconèixer el bon fer dels professionals i empresaris i estimular la competitivitat del sector turístic de la Costa Brava i el Pirineu de Girona, convoca els Premis de Turisme de les comarques gironines, de caràcter anual, que es regiran sota les següents:\n1. Objectius i categories dels guardons\n1.1 El Premi “Josep Pujol i Aulí a la tasca professional” és un reconeixement a aquelles persones físiques que per la seva trajectòria professional, dedicació, esforç, valors i virtuts, hagin contribuït al desenvolupament del turisme en les comarques de Girona.\n1.2 El premi “Xiquet Sabater al projecte empresarial”, és un reconeixement a aquelles institucions, entitats o establiments, de caràcter públic o privat, que en fase de projecte o en etapa de consolidació, aportin un projecte o proposta que contribueixi clarament a l’enriquiment de l’atractiu de les marques Costa Brava i/o Pirineu de Girona i destaquin per llur activitat en favor del desenvolupament del turisme a les comarques de Girona.\nEls guardons són a títol exclusivament honorífic i no comporten cap aportació econòmica.\nPodran ser beneficiaris dels guardons, les persones físiques o jurídiques relacionades amb les activitats turístiques d’acord amb la Llei 13/2002 de 21 de juny, així com aquelles persones, empreses o entitats que hagin contribuït al desenvolupament del sector turístic de les comarques de Girona.\nPoden presentar una sola candidatura per cada categoria honorífica les associacions, entitats de promoció turística, gremis i federacions de les comarques de Girona vinculades al sector turístic.\nLes candidatures han de presentar-se telemàticament via e-Tram en el format que facilita el Patronat de Turisme Costa Brava Girona, i han d’anar acompanyades d’una memòria –de màxim 2 pàgines- on es justifiqui el motiu pel qual es proposa l’atorgament del guardó, tenint en compte el criteris de concessió que es concreten en l’article 7 i que són els que tindrà en compte el jurat a l’hora de fer la proposta de concessió.\n4. Presentació de les candidatures i termini\nLes propostes s’adreçaran a la seu del Patronat de Turisme Costa Brava Girona, Avda. Sant Francesc 29, 3r, 17001 Girona. El termini de presentació de candidatures serà el 16 de novembre, a les 15h.\nA l’efecte de la selecció de possibles guardonats, es constituirà un jurat que estarà presidit pel President del Patronat de Turisme Costa Brava Girona, i en el qual el diferents vocals seran els membres de la comissió assessora del President del Patronat de Turisme Costa Brava Girona.\nEls serveis tècnics del Patronat comprovaran que les candidatures compleixin els requisits establerts per aquestes bases i les faran arribar a la comissió assessora del President.\nConvocat el jurat, aquest avaluarà els diferents expedients i elaborarà una proposta de guardonats/guardonades. La proposta inclourà els guardonats/guardonades en cada una de les dues categories, així com una llista de reserva d’un possible guardonat/guardonada.\nFinalitzat aquest procés, el president del Patronat presentarà al Consell d’Administració del Patronat de Turisme Costa Brava Girona la proposta definitiva, per a la seva ratificació. El President comunicarà als guardonats la concessió del premi.\nEs considera requisit imprescindible no haver estat sancionat o sancionada amb sanció ferma en matèria turística per la Generalitat de Catalunya, per cap infracció greu o molt greu, en el termini de tres anys anteriors a la candidatura.\nEl jurat tindrà en compte la concurrència d’algun o alguns criteris i mèrits que segueixen a continuació.\nMèrits i criteris:\nLlarga trajectòria professional sense interrupció de l’activitat.\nParticipació activa en el món de l’associacionisme de la seva àrea d’activitat o en organismes mixtes públic/privats per a la gestió del turisme.\nHaver creat un producte turístic dinamitzador de l’entorn que posi en valor els seus elements d’identitat.\nDisposar i haver executat polítiques de formació per al personal i l’equip directiu.\nHaver promogut entre el personal i la clientela la cultura, el patrimoni i els elements identitaris de les marques Costa Brava i/o Pirineu de Girona.\nHaver introduït la utilització de noves tecnologies de comercialització i comunicació\nA més cal tenir, una trajectòria de reconegut prestigi en el sector turístic.\nEls premis seran concedits per acord del Consell d’Administració del Patronat, i el lliurament dels guardons es farà en acte públic, en el marc de l’acte organitzat per a tal esdeveniment, i el Patronat podrà donar publicitat a les persones, empreses i entitats guardonades.


CISPA no està mort | Martech Zone\nDimecres, maig 1, 2013 Tuesday, April 30, 2013 Douglas Karr\nSempre que veieu un projecte de llei que travessa el Senat i el Congrés que té darrere de més de mig milió de dòlars de grups de pressió empresarials, probablement l’haureu de mirar com a ciutadà. Tal com està escrit, CISPA no ens protegirà de les ciberamenaces, però infringirà el nostre dret a la privadesa de la 4a Esmena.\nPermet al govern espiar-vos sense cap mandat.\nHo fa així ni tan sols ho puc saber sobre això després del fet.\nHo fa així no es pot demandar a les empreses quan fan coses il·legals amb les vostres dades.\nIt permet a les empreses atacar cibernèticament mútuament i persones fora de la llei.\nFa de totes les polítiques de privadesa del web un punt discutible i incompleix la quarta esmena.\nQuarta esmena a la Constitució dels Estats Units\nNo es vulnerarà el dret de les persones a estar segurs en les seves persones, cases, papers i efectes contra escorcolls i confiscacions irracionals, i no s’emetrà cap manda, sinó per causa probable, recolzada per Jurament o afirmació, i particularment descrivint el lloc que s’ha d’escorcollar i les persones o coses que s’han de confiscar.\nSi us plau, continueu fent-ho actuar i oposar-se a la CISPA.\netiquetes: 4a esmenacispaconstitucióefquarta esmenadret a la privadesa


El Palau Firal de Sant Antoni acull la primera Fira Gastronòmica de l’Empordà\nINTERVENEN: Jordi Soler, alcalde de Calonge-Sant Antoni; i Arturo Prades, Regidor de Promoció Econòmica.\nEl Palau Firal de Sant Antoni ha realitzat la primera edició de la Fira Gastronòmica de l'Empordà al llarg de tot el cap de setmana. Una nova fira que té com a objectiu principal donar a conèixer els productes agroalimentaris de proximitat i de qualitat del territori.\nL'esdeveniment compta amb un total de 30 empreses que ofeixen una mostra dels seus productes, entre els quals s’hi podrà trobar productors d’oli, d’arròs, restaurants i cellers i bodegues, entre d’altres.\nLa Fira Gastronòmica de l’Empordà s’adreça tant a professionals del sector gastronòmic com al públic final i a banda de la proposta de les 30 empreses participants, durant els dies de la fira també s’han organitzat una vintena d’activitats relacionades amb el món de la gastronomia, com xerrades, presentacions sobre fotografía culinaria o demostracions de cuina en directe.\nEls cuiners Marc Gascons i Quim Casellas o l’actor Carles Xuriguera són alguns dels participants en les activitats organitzades durant la fira.\nAquesta fira està organitzada per la regidoria de Promoció Econòmica de l’Ajuntament de Calonge i Sant Antoni i compta amb el suport de la Diputació de Girona, els consells comarcals de l’Alt i el Baix Empordà, la Càtedra de Gastronomia, Cultura i Turisme de la Universitat de Girona i el Tercer Congrés Català de la Cuina 2018-2019.\nSant Feliu de Guíxols celebra el dia internacional de l'artObres espectaculars com aquesta, o aquesta altra, van convertir els jardins del Monestir de Sant Feliu de Guíxols i el seu entorn en un petit museu d'art local.\nMont-ras celebra la festa major amb activitats per a totes les edatsLa festa major de Mont-ras ha omplert de vida els carrers del municipi amb una programació plena d'activitats per a petits i grans.\nLes mones omplen els aparadors de les pastisseries\nEls ritmes jamaicans i de ska amb Skatalà obriran l'ÍTACA Palafrugell\nSerrat i Txarango, entre els set nous avançaments de Porta FerradaNou avançament del cartell de Porta Ferrada. Serrat, Caetano Veloso, Txarango, Diego el Cigala, Ara Malikian, Rozalén i El Kanka en tàndem i Ismael Serrano són\nComença el desplegament de la carpa del Guíxols ArenaSant Feliu de Guíxols es prepara per l'arribada d'activitats multitudinàries al Guíxols Arena. Per aquest motiu diversos operaris han començat a fer el desplega\nUn joc per mirar als trens del passat de forma lúdicaArxius del Baix Empordà ha presentat aquest diumenge un joc de sobretaula elaborat amb documents dels arxius de la comarca. L'ànim d'aquest projecte ha estat do\nTroben unes restes de l'antic castell medieval de JafreLes obres d'adequació que des del setembre de 2020 s'estan duent a terme a la plaça del Castell de Jafre , endegades pel consistori municipal, han posat al desc\nEl palafrugellenc 'The Secret Boy' triomfa amb el seu primer senzill


La botiga en línia de Blue fox a Waveinn\nEquip de pesca (69)\nEquip de pesca accessoris (36)\nVeure-ho tot ( Blue Fox )\nBlue Fox Vibrax Glow n3 7 gr\nSobre Blue Fox\nBLUE FOX és una marca líder al sector pesquer. L’empresa dissenya i fabrica una àmplia gamma d’equips de pesca que inclouen señuelles, ganxos, línies de pesca, rodets, beines de canya i molt més. Ens dediquem a facilitar les activitats de pesca mitjançant la nostra gamma d’eines. La companyia utilitza materials de primera qualitat per fer els arxipos que garanteixin els millors resultats. BLUE FOX us garanteix que dediqueu menys temps i obteniu més peixos. Continuem els nostres esforços per millorar la línia de productes mitjançant una investigació i desenvolupament constant. Així que utilitzeu les botes de pesca BLUE FOX i gaudeix de la pesca d’una manera intel·ligent.


De fet, la zona reservada per a l'aparcament a la Copa ha provocat que al llarg del dia hi hagués més complicacions de les habituals a l'hora de trobar un lloc on deixar el cotxe de forma gratuïta a la ciutat. Aquesta zona és una de les més freqüentades per a aquells qui treballen al Barri Vell i opten per aparcar sense haver de pagar. És el cas d'en Pau, qui li ha costat "molt més" trobar una plaça lliure aquest dilluns al matí i ha assegurat que "fins i tot a les zones blaves hi havia més gent".\nAl llarg de la tarda s'han produït talls puntuals de circulació a la pujada del Pont de Pedra i també al carrer Santa Clara, tot i que era tan sols mentre gravaven l'escena. Per tant, mentre l'equip es preparava per repetir-ho, tant vianants com vehicles han pogut circular amb normalitat.\nEl rodatge, però, ha aixecat expectació de molta gent que no sabia que aquest dilluns Girona es convertia en un plató per a una sèrie asiàtica. Per a la Maria Antònia, aquesta no és cap novetat ja que creu que a Girona "s'hi grava dia sí, dia també" però ha matisat que mentre no li "impedeixi fer vida normal" no li importa que es gravin coses.\nEntre els curiosos hi havia un grup de noies molt pendents del rodatge, ja que s'han declarat seguidores dels dos protagonistes de la sèrie, que són actors coreans molt famosos. La Maria, l'Emma i l'Estel ja tenien "l'horari apuntat" de tot el rodatge a la ciutat i per això avui estaven pendents, al Pont de Pedra, per veure dos dels seus ídols actuant. Per a elles, poder veure aquest rodatge ha estat tota una experiència, ja que "normalment aquí no venen" actors de les sèries coreanes, però en aquest cas han "trepitjat" el mateix lloc on hi havia els seus ídols.\nLes noies han pogut gravar amb el mòbil els dos actors, però des de producció els han avisat que no els hi agrada que els gravin de prop i han respectat la seva intimitat. Tot i això, sí que han seguit el rodatge de ben a prop.\nLa sèrie està dirigida per Ahn Gil-Ho que també és el responsable de la ficció 'Stranger' i que també està disponible a Netflix. En el rodatge a la capital gironina hi han participat 160 persones de l'equip tècnic. Entre ells també hi han participat una cinquantena de figurants gironins que es van seleccionar durant un càsting que es va fer aquest maig al Centre Cultural La Mercè. Es preveu que l'estrena de la sèrie sigui aquesta tardor.


Publicado por: 3x4.info en El Maestrat, Plàncton. El Bloc de Josep Igual 19 noviembre, 2019\t0 1,148 Visitas\nAlçat a les set. Una treva del vent, que no dura. Diàleg amb un lector sobre el tema de les conductes del artistes en les seues rebotigues biogràfiques. Massa d’hora per aportar tots els matisos de la qüestió.\nSeguint l’actualitat, vivíssima. La moguda a La Jonquera. Els gendarmes comencen a no ser tan dúctils. Crides a tallar també la frontera del País Basc amb França. L’advocat de la EU diu que la immunitat d’Oriol Junqueras és automàtica, atorgada pels seus electors (revés al Suprem).\nLa sortida tabaquera. Les lluentors de les llimades mestraleres, un sol dèbil. Em toca canviar d’establiment perquè a l’habitual se’l han acabat els cigarrets que gasto (intueixo que he exhaurit les existències tot sol).\nBernardo Atxaga escriu en basc. Els seus títols vessats al castellà són això, traduccions. Però, ni això són capaços de digerir. Quina fatiga!\nMigdia tranquil. Les convulsions de prop i de lluny als noticiaris. Comença el ball dels pactes a Madrid. Pocs miracles. A un pes pesant dels “Ciutadanos”, en una piulada ressentida, se li ha escapat qui mana de veres, en adreçar-se a una poderosa banquera,lamentant-se d’haver-los deixat caure (en uns minuts ha esborrat la sincerada). El Tsunami Democràtic va paralitzant mig país.\nSesta breu. Diversos correus amb dues cases editores, per detalls diversos. La nau es mou. La curtedat de la tarda macilenta amb l’horari nòrdic imposat, rematada amb la tristor d’una espera en una consulta mèdica , entre els egoismes resignats d’una munió d’avariats i acompanyants. Cap comentari polític, cosa d’agrair, i diversos zombis hipnotitzats per les pantalletes dels telèfons portàtils. Inaugurada la temporada de la gorra, fred hivernal.\nTruita de patates i una mica d’escalopa per sopar magníficament. Llegint fins al son, que no tarda. Eficient i salubre vida ralentitzada.\nEn el vidre polsós d’una nau abandonada un ditet ha dibuixat, amb un sis i un quatre, el seu perfil.\nAlçat a dos quarts de vuit. Un ruixim a la nit, mullena al pati. Segueixen arribant-me detalls agradosos per les missatgeries. Els espígols bonhomiosos, florits entre tanta liana selvàtica. L’aroma de la terra mullada s’escola pel badall de ventilació del quartet de l’escriptori, una lleialtat netejant de totes les edats, l’exhalació litúrgica natural.\nDiàleg breu amb l’editor Vicent Olmos, que il·lustro amb “Parapluie”, de Brassens, perquè tots dos som brasseniants com cal.\nCafè primer i conversa amb Andreu Sevilla, que avui ha d’explicar Bernat Metge a les criatures “ciborgs”de les classes. Mal context per advocar per l’humanisme. No sé com derivem en parlar del Baró de Maldà i dels seu descendent José Luis de Villalonga, de qui en lloem les seues memòries i potser n’envegem discretament el seu programa vitalcurull de dandisme, seduccions d’alta gamma i morro fi. Acordem que era un escriptor francès, amb tots els ets i uts, l’aristòcrata actor i periodista. Quines coses, comentar el memorialisme de Villalonga abans del segon cafè de resurrecció. Sorpreses engrescants de tenir corresponsals il·lustrats.\nCorreus d’anada i tornada amb l’editorial 3i4. Detalls per a la solapa i la contracoberta del llibre. Parlo amb Joan Safont, que estigué al jurat, per tal que ens facilite una nota, com la que llegí al lliurament, per a la contracoberta. Sempre és millor solució que l’habitual text anònim, que sempre és sospitós d’haver estat redactat pel mateix autor o per l’editor. Els engranatges comencen a rodar amb agilitat.\nLa sortida a l’estanc. Un solet aquós vol rompre els núvols amb ullades intermitents. Anuncien la tornada del mestral, però hi ha una treva matinera.Treballant en una carpeta. Minestra de verdura i pit de pollastre per dinar. Les notícies: les sobreactuacions dretanes pel pacte PSOE-Podemos. La premsa espanyolista minimitza les accions del Tsunami; la realitat no els espatlla el seu relat.\nSesta plaent, qualitat de silenci al barri. A les quatre faig cap a la cafeteria del parc. La jove periodista, una fesomia molt del país, secularment familiar de tietes cauteloses i acollidores, ja m’espera tot prenent-se una infusió. Enregistrem la conversa, vint minuts bons. Ha fet els deures de documentació, se la veu solvent i espavilada. Potser he xerrat massa i he donat massa informacions heterogènies, que potser han afegit confusió (efecte de tantes hores solitàries, el borboll de xerrameca) M’he explicat prou, és un fet, ja vorem què en resulta de la seua transcripció. Em prenc un poliol, i ja fora del joc de preguntes i respostes m’explica les condicions amb les quals treballa per a tres mitjans com a “freelance” autònoma (les ensumava, em conec com està la cosa). Em fa unes fotos amb una màquina digital que es veu de les bones, a prop del salzes del canal, i prenem comiat. Després giro visita als ànecs i els reparteixo les molles de quatre rosegons dels àpats dels darrers dies. Milloro en la tècnica, canviant d’emplaçament, aprofitant l’elevació un xic superior d’uns dels pontets.\nNit tranquil·la. Rellegint Pla. Calculo si la propinetadel Fuster donarà per adquirir la resta de volums de l’Obra Completa que en falten –em penso que no. Pa amb tomata i pernil per sopar. Desgana de llum catòdica.\nUna ullada al món a les sis, però me’n torno al llit fins a les nou. Entre les primeres notícies dels teletips ansiosos hi ha les lliçons de democràcia del Borbó a Cuba. Un bon acudit per encetar la jornada. El segon que es presenta, per combinatòria dels boixets de l’atzar, és molt superior: una conya de Jesús Moncada al seu “Calaveres atònites”, amb el cas d’un mequinensà què, havent pogut un bon patró de llaüt,va fer cap a Roma per no passar de cardenal.\nCafè amb llet per desdejunar. La lentitud de l’hora innocent d’escolars matriculats per lliure. Ambient en l’avantsala d’un ruixat vacil·lant i algun extemporani cop de vent al finestrons del nostre sopluig monacal. Mahler programat als humors de la gramola, el canvio per un Vivaldi (em dec estar fent vell).\nLa inundació més greu de Venècia en molts anys. Una “acqua alta” desaforada. Perilla bona part del manteniment del patrimoni que resisteix tremolant. Als estralls de les alteracions climàtiques s’afegeix la corrupció política, que deixa de fer comportes i dics necessaris amb les seues mossegades. En no poques coses, els italians i nosaltres ens semblem moltíssim.\nLa sortida a la tabaqueria. Gelor enravenant, aguditzada per un aire laminant de tramuntaneta. Poca entretinguda de carrer; “malden”, com diuen els paisans ebrencs. Folrat i amb la gorra. Les gorres i altres defenses llanudes del caparró tornen a tenir molta circulació. Cal protegir les alopècies que la naturalesa ens ha donat amb les plausibles solucions del tèxtil. Hi ha amics que em diuen que he d’adoptar un barret, com els que s’encasqueta el gran Pere Gimferrer, d’ala forta, però potser no cal accentuar el dandisme en països tan curulls d’enveges sarcàstiques, i menys quan la nostra timidesa queda desafiada excessivament. No, no, amb la discreta tebior de la gorra, com la de Simenon, si ens volem posar il·lustrats, ja podem anar tirant sense que se’ns congelen les pensades. Ben maldats, per tant, per la glacial, ens recollim al besllum, avui apàtic, de les estances calefactades. Fa dia de sopa de farigola i potser de rellegir Chateaubriand.\nEncara rutlla l’invent del vell “Qüestionari Proust”, fet de preguntes aparentment senzilles i innòcues, però que deixen l’interrogat arran del despullament total. Veig que una amiga novel·lista i traductora, filla dels temps en els què el txecoslovacs sofrien la dictadura policial roja, el respon per a una revista, ensenyant totes les seues ferides. Els qui la coneixem ja les sabíem de llarg i de lluny. Com no pot ser d’altra manera, la seua obra en va plena dels episodis funests que hagueren de resistir.\nLa proposta territorial del pacte de coalició de govern a Madrid, entre Pedro i Pablo, molt probablement serà una reedició del “café para todos”, és clar, encara més aigualit i descafeïnat per a les colònies rebeques, puntals del PIB. En l’estabilitat de la legislatura hi ha un altre perill, que Iglésias és mediàticament més atractiu (i amb millor fons d’armari intel·lectual), i això pot resultar-li insuportable al narcisisme del voluble líder del PSOE. Mentre es va configurant el conglomerat de quotes de poder repartides, no han faltat els periodistes ultres demanant-li a l’exèrcit que intervinga per evitar tanta “rojor” en la sala de màquines. Ser un incendiari irresponsable, en certs sectors rancis surt sempre de franc: una altra de les avaries corrosives del règim, que té tantes vies d’aigua al buc.\nEntre altre paperam interessant del dia, una ressenya de Ramón González Ferris sobre una biografia de Benito Pérez Galdós, confeccionada per Francisco Cánovas Sánchez. El novel·lista canari intentà amb les seues novel·les, articles i peces teatrals el regeneracionisme en l’aranya negra dels intestins espanyols, confiant que les classes mitjanes acabarien periclitant els privilegis eclesials, de la noblesa i dels cortesans. No fou l’únic que intentà la pedagogia revisant entre la intel·lectualitat republicanista, però ja en sabem els resultats; segons i com, encara els notem cada dia. Amb la seua sèrie novel·lística dels “Episodios nacionales” es proposà descriure el seu temps per llegar materials de reflexió als habitants del futur. Una empresa esllomant. El narrador acabà els seus dies en la més feroç indigència, que és com alimenten els seus literats els territoris orgànicament refractaris a la lletra impresa i el pensament. Que el seu rostre acabés en un bitllet –de mil pessetes- potser fou el penúltim escarni.\nLlegint –en llibre- a migdia. Bullit de verdura per ben dinar. El butlletí informatiu. El Cervantes per a Joan Margarit. Fa uns dies el de las “Letras Españolas” per a Bernardo Atxaga. Què anuncia aqueix politiqueig? Vés a saber. Margarit no m’interessa ni poc ni molt. No m’agrada. Em pensava que enguany li tocava a Francisco Brines, un senyor poeta de veres, però es veu que les meues intuïcions davant un “tinglado” d’aqueixa borumballa van plenament marejades. Tots aquests oripells d’estat, i els enrenous que generen, són d’una gran amenitat, i ho serien encara molt més si no anessen engreixats pels nostres impostos captius.\nLlegint i escrivint després del cafè de revifada. Em folro com un esquimal i faig el passeig de costum. Avui no tinc provisions per als ànecs del parc, però els saludo igualment i em responen amb protocol distingit, com de Buckingham Palace; pocs entusiasmes si no hi ha teca per anar tirant, comprensible. Hi ha una llocada de quatre pollets, borrissol negre al llom, marró amb vetes blanques a la panxa, vigilats per la mare. Avui faig el recorregut una mica més llarg, rodejant l’oval gran del llac central. Intento no pensar en res. Mirant les aus se’m dibuixa un somriure espontani. Lamento no saber-ne més d’ornitologies, tot i que sé que els ànecs tenen un folre impermeable sota el plomatge. Calmat el ventet fa de més bon estar. En la secció humana, colletes d’adolescents, algun altre adult solitari, més sènior que un, i una parella més jove: ell parla de percentatges amb decisió, no sé si bancaris, de comissions de venda, o de què: “entre un 18% i un 19%”, li comenta a la noia, que no diu res. Comprat el berenar i cap al cau.\nEra part de la seua esclarida feinada pressionar una mica als llogats que portaven retard. Havia de posar-se bé en paper, que no es notés que en realitat no passava per cap sotrac greu. Aconseguia uns regulars bons resultats, però sabia tenir paciència amb els qui veritablement sí que rondaven el raval de la darrera pregunta. Quan enllestia l’obligació es premiava amb un bon aperitiu de vermut i olives –tenia flaca per les farcides d’anxova.\nA vegades la incoherència ens fa millorar l’estil –sobretot l’impressionista.\nCada nom és un pseudònim; cada cara, una màscara; cada gest, una afectació; cada paraula, un equívoc. I en aquestes condicions, l’home és un animal social!Sí, senyors: “zoon politikon“.\nDempeus a les sis. Ullada als humors escrits del món;me’n torno a fer la peresa (rectificació positiva). Segon intent a les nou, més o menys reeixit. Desdejuni ben cafeïnat. Quietud del vent en la gelor ambiental.\nAltra ullada als teletips del món –no millora la cosa. Els estralls climàtics ja són una evidència palmària de trastorns homicides. En altra secció: els nostres equips predilectes disputaran sense cap inconvenient la supercopa trasplantada a l’Aràbia Saudita: incapaços de la menor desobediència amb una imposició ben lletja. Que els drets humans arrasats no els priven d’un grapat de petrodòlars. Potser és arribada l’hora de fer-se’n soci d’altres clubs més nobles (em comenten que el Masdenverge practica un joc de toc de primera categoria). En les informacions de la proximitat, que s’espolsa les sabates a l’estora del llindar: de les comarques ebrenques, en els darrers mesos, han marxat mil persones. L’hemorràgia és incessant. Els nostres polítics posen cara de contrarietat per a la foto i el tall catòdic, però són part del problema, perquè tot i que s’emplenen les retòriques amb el comodí del “territori” amunt i avall, són molt xaiets davant els sistemàtics oblits d’inversions de Barcelona: primer va la lleialtat a les sigles que provar de frenar el desastre estructural on som posats.\nEls lectors dels informes de la Voyager 2, de la NASA, que escruta més enllà del terme municipal de la nostra galàxia, expliquen que el rerefons de l’espai interestelar és encara més estrany del que sospitaven. Tot i els molts avenços, vivim pràcticament a les fosques pel que fa a les dinàmiques còsmiques. Agafat pel costat interessat podem concloure que els sovint titllats d’estranys, anem més harmonitzats amb la colossal sopa de l’univers, au.\nLa sortida rutinària a l’estanc. Gelor matisada per un solet reblanit. Trobat un conegut conterrani. Em fa tot els compliment pel premi, que m’havia vist a la tele i al periòdic. Em diu que ell sempre havia sabut que valia per a la lletra, i és veritat que sempre ho havia dit. Comentem el moment polític entre ironies defensives. Em fa l’efecte que els benicarlandos quan ens retrobem lluny de la façana barroca i el campanar del poble, ens estimem molt més. És un músic excel·lent, però li toca bregar de venedor d’adobs i altres serveis agraris. Per matar el cuquet musiquer presta serveis en un grup de tangos i encara surt de “bolo” amb ells. Sobrevisqué, amb seqüeles, a un terrible accident de trànsit, anant o tornant, precisament, d’un “bolo”. No ho recorda, però va ser ell qui em va posar, en dies adolescents, sobre la pista del gruix del catàleg heterodox del gran Frank Zappa.\nL’editoret que no volia saber res de dietaris, contes i poemes, em pregunta ara si segueixo fent el dietari, isi me’n recordaré d’ell un any o altre. Quins sobtats canvis de criteri, que no endevino a què poden respondre, perquè les vendes de dietaris, contes i poemes, si no vaig errat, segueixen transitant pels marges més precaris. Em penso que ha fet tard a la fireta. Tinc intenció de mantenir la lleialtat als qui han apostat per mi, aguantant estretors comptables i segurament més d’un dèficit en els comptes de resultats –que se’n diu.\nM’ha tingut a tocant en més d’un sarau. No en tenia la més remota idea de qui era. Un cap de serveis territorials de la zona. Em fa arribar ara una felicitació en paperassa de grisa tristor burocràtica. Si saberen com em contrarien aqueixes fades cerimònies protocol·làries, potser s’abstindrien. En el proper sarau del ram on ens trobarem seguirà sense saber qui sóc i a què em dedico, n’estic cert. Ni el discret llistat dels quatre gats que escrivim a la rodalia es molesten en aprendre, dedicats com estan, se suposa, en exclusiva, a les mogudes culturals(càrrec plenament polític, passatger, un “acomodament”, en molts casos) . Si es pensen que amb donar-nos un insignificant confit abaixarem la guàrdia i deixarem de ser crítics amb el poc que fan –i tot el malament que poden, la majoria de vegades- s’ho hauran de pintar a l’oli.\nPer enllestir una novel·la de les gruixudes i importants calculo que cal tenir una idea prou ambiciosa, sense que arribe a l’aclaparada –sobretot del possible lector-, i sis o set anys sense haver-hi de pensar i fer res més. Els rendistes estarien en òptimes condicions de posar-se en el carreu, si més no del segment temporal, dels grans expressos russos del gènere. Però, els pocs rendistes que he tractat en aquesta vall de llàgrimes, no tenien prou talent i empenta ni per girar un articlet intel·ligible. Des de la comoditat, s’ha fet res de substància? Els repartiments del món funcionen amb aqueixa desnivellada.\nTriant, a migdia, els quatre poemes d’ “Oliverar de l’aire” per a la lectura de demà a la biblioteca tortosina, dins les jornades de patrimoni literari ebrenc. Em sobreposo a la creixent desgana que em produeix haver de posar-me davant d’un públic o altre, per minoritari que siga. Caldo amb verdura i carn per dinar magníficament. Sesta amb flassada i veritable humilitat benedictina (la fred potser ens humanitza més en la remarca de les nostres limitacions i vulnerabilitats). Cafè de l’etern retorn. Destriant materials de distintes carpetes. Ullades a l’actualitat, tan terrible arreu: col·lapses per entregues, naturals i humans, a tot el món. La majoria, tot i que proven d’amargar-la bé, porten firma.\nUn ruixim vaporós a les cinc. Toaleta, l’afaitada jardinera dels barbuts, i dutxa d’aigua calenta. A la màquina que tria, segons els meus suposats gustos, apareixen diversos treballs del Pink Floyd i altres practicants d’allò que se’n digué rock simfònic. Bach hagués pogut prestar serveis teclistes en els Floyd, Genesis o en els Deep Purple; de fet, per delegació d’eficiència espectral, els prestà.\nLa sortida al parc. Porto un bon grapat de rosegons, avui, però hi ha una mare jove amb una criatura rossa, que parlen italià, que llencen a l’aigua grapatsde pinso uns metres més al sud-est, i em quedo amb una minoria –sempre amb les minories, ai las- de quatre ànecs i dues oques més partidàries del pa. Hi ha un cel amplíssim, com els que descrivia Arbó en les seues novel·les , que feien més insignificants les cabòries i drames dels seus personatges, sovint psicològicament torturats.\nComprat l’aperitiu de panís i una llimonada per berenar. La pagoda fluorescent del supermercat enmig l’apatia enfosquida del barri. En asseurem a l’escriptori, un correu del corrector de 3i4, per pactar els criteris de revisada de galerades, i el vistiplau definitiu, un cop el llibre siga maquetat. Establim el criteri sobre una vintena de pàgines de l’original. Em sembla que ens entendrem, coneix d’on provenen literàriament algunes petites llicències que em prenc, com ara “entregent”, d’arrel francesa, i que Pla emprava. La resta són detalls tipogràfics que ja ha resolt amb solvència segons els paràmetres de la casa. En fi, ja som novament al ball. Segurament, a primers de l’any nou estarà llest per entrar a màquines, i després caldrà complir amb la roda de presentacions, la majoria en ciutats grans (en algunes de mitjanes i petites ja no paga la pena ni intentar-ho).\nNit tranquil·la. Repasso la lectura dels quatre poemes preparats per demà. Formatge tendre i pa amb tomaca per fer un mos. Mirat una mica l’espai de Graset, “Més 3/24”. Per com canten els tertulians endevines a quina quota de l’espectre polític –parlamentari, és clar-pertanyen. Rellegint Pla fins al son (“Notes per a Sílvia”).\nEntre el brancatge llenyós, amb fullam lleument oscil•lant, dels àlbers pampallugueja el fluorescent d’una cuina.\naixí vivim nosaltres, a cada pas dient adéu.\nConsidero que l’acció és millor quan sorgeix d’una profunda comprensió de l’univers i del destí humà, i no de qualsevol impuls salvatgement apassionat de romàntica, però desproporcionada afirmació del jo. L’hàbit detrobar més plaer en el pensament que en l’acció és una salvaguarda contra despropòsit i l’excés d’amor al poder, un mitjà per conservar la serenor en l’infortuni i la pau en les contrarietats.\nBetrand Rusell (“Elogi de l’ ociositat”).\nAlçat a les set. Bach, cantates, la bellesa i la veritat –o cosa pareguda. Ullada al paquet de les vint-i-cinc primeres pàgines de “L’eternitat enamorada”, que em passa la correcció de l’editorial. El drama d’escriure en el dialecte occidental, de transició. Explico per enèsima vegada la lliçó de la meua opció dialectal a l’encarregat. Em penso que al final ens entendrem. Amb les cases editores barcelonines també he d’explicar l’enrònia. Peatges dels “perifèrics”.\nConversa sobre poesia amb el sempre lúcid i estimulant Josep Conill. I, precisament, després acudeixo a llegir poemes per a la cloenda d’unes jornades sobre el patrimoni literari ebrenc, organitzat per la biblioteca tortosina. Carrers animats a la capitaleta. Sembla que és de les poques places ebrenques que mantenen un cert to de vitalitat, si més no en l’assolellada freda d’un dissabte. Quan m’ha tocat el torn, he llegit un parell de poemes, dels llargs, d’“Oliverar de l’aire” i he fet alguna broma. Alguns detalls del festivalet –amb diversos participants, i sense cap tall de qualitat- més em val oblidar-los. Ja em presto poc a la socialitzada de l’entusiasta confusió que abunda en bastantssaraus ebrencs, però es veu que encara em presto massa. He participat per deferència amb la directora i el seu equip, que em tracten sempre molt bé. Em regalen, bon detall, l’obra poètica completa de Gerard Vergés, que ja tinc en una altra edició.\nDinar casolà d’arròs a la manera oriental i una salsitxa. Feina del duet al cor del Delta: del saber no sabent de la poesia a la demagògia estètica de la música de ball, a plena satisfacció d’unes raberes de iaios encantadors, i reaccionaris fins al moll de l’os. L’harmonia, la perfecció de les modulacions de les hores es comprèn que ens és negada.\nInconscients i ignorants de pedra picada, sense els elementals rudiments de l’ofici, pugen ufanosos a un escenariet per mal llegir una molt defectuosa expansió domèstica tòpica, sense cap volada. Es veu que la fonda falta de lectures, l’absència de pensament elaborat, ajuda a abatre el sentit del ridícul. Que aqueixes expressions –que fins en pensen “populars”- tinguen una plataforma o altra on desfogar-se em sembla bé. Ara, que vagenentremesclades en el circuit que hauria de ser mínimament professionalitzat, amb un bàsic sedàs de control de qualitat, és de vergonya aliena i fa un mal irreparable.\nAmb el desig confeccionen els sondejos. Que l’independentisme ha baixat a Catalunya, afirmen sense cap rubor. Ha augmenta de percentatge i de diputats, però res, ells a la seua. Potser tenen més fe en les receptes de Goebbels del que sospitem. Però diuen que la veritat és més obstinada –ja ho vorem.\nLa seua pàtria són els seus prejudicis (ja no donen per a més).\nEl món ens abandona, més d’hora que tard. I potser això ens permet seguir respirant sense perdre del tot la mesura relativitzant.\nLa història, tan bèstia i pobra, perjudica els prestigis de certes immortalitats. Goethe, posem per cas.\nCompte amb l’excés de desinfectant, recordem que una mica de brutícia enforteix les defenses de la pell.\nCerts segments oxigenats de la intimitat s’han de conrear una mica cada dia. Els programes de deshabitacions són cada dia més hàbilment actius.\nLa descripció més perfecta, davant la naturalesa, és el silenci. Però, és clar, una cosa o altra hem de dir per tornar-nos a errar en l’aproximació.\nSense l’artesania, sense l’ofici, no ni ha prou. Amb l’artesania, amb l’ofici, tampoc.\nen la pàgina groga\ndel dia gris.\namb l’au i l’espill\nels codis blancs de l’ofici.\nel balancí es gronxa\nd’un delicat frec\namb olor de fusta.\nel breu almanac.\nenyora la branca\nles tentines del pardal?\napareix a la gramola…\nl’única clariana del jorn?\nFeta una mica la peresa. L’esquena assenyala, zona lumbar, els humors de la fredolada. Refilet de garseta sentit del llit estant. Cada vegada em sembla més essencial fruir del que la naturalesa ens dispensa, en inesgotable repertori aleatori. Diumenge, precepte bachià, la cantata número trenta, dignitats que mereixen intervenir l’incomplet silenci matiner.\nCafè, cigarrets i ficció autobiogràfica en la matinera. Josep Conill comparteix un poema de “Uomoqualque” a la pàgina que governa, “Sic transit, gloria,mindundi”. Té més valor el detall perquè l’amistat no li suborna el criteri, quan una cosa no li agrada ho fa notar –i amb arguments.\nQuan acaba el pare Bach apareixen llepolies jazzístiques: Carles Benavent i altres bruixots. Aplegant materials diversos en una carpeta per a un projecte distint, amb l’excitant possibilitat de fracassar millor. Intentar-ho ho és tot. Els resultats van com van. Deixo reposar uns anys més el projecte novel·lístic que dormita per les gavetes ajornades. No tinc el cos i l’esperit per a llargs desenvolupaments. Les formes breus em donen més joc.\nPaella de carn, magnífica, i cornetes, més bastes que els caragols punxents, però ben intenses de sabor, per ben dinar. Una becaina i cap a la Cala de Santa Llúcia, al terme d’El Perelló. Passejada per la platja de còdols i roquer, amb conquilles i rastres de vida mil·lenària. Recordo, em mirar els microorganismes aferrats a la pedra, que l’Alfred Giner Sorolla sempre en portava a les butxaques, collides en una platja o altra, i ens feia la lliçó de com la vida s’obre pas obstinadament, a vegades en condicions extremes. Mar calmada, planúria frescal de blaus metal·litzats i escumalls discrets. Finques entre les pinedes amb cases d’estil eivissenc. Penso, el paisatge hi convida, en el poeta Robert Graves i el seu retir mariner i camperol a Deià. També em retiraria de gust en un racó paregut, on potser podria fer una feinada,conrear l’hortet, malcriar alguna bestiola de bona companyia i ajustar les passes als cicles naturals que allargassen les hores.\nLlegint variat i repassant les artesanals cartografies dels compromisos a vista, en ser novament sota trespol. Un sandvitx per fer un mos. Amb un bri de salabror marinera a la barba m’adormo.\nEl tel de pensament, vapor informe abans del llenguatge, potser ens harmonitza amb la música callada de la sopa còsmica.\nLa ignorància gairebé mai és veritablement humil.\nBurlar, o intentar-ho, el sistema i el llenguatge ensinistrat –confort i engabiada ensems. Sense provar de forçar els límits no paga la pena posar-s’hi.\nQuan una vella enemistat s’oblida de què la motivà i la maregassa de la indiferència esborra les petges de la platja, diria que guanyem en salut.\nSense vore la firma no saben si l’obra és valuosa o no. Als dèficits dels nostres països en les formacions per a la bellesa –saben que saber llegir en la bellesa porta a l’esperit crític- s’afegeix la reeducada mesquina del mercat, que també sap que la bellesa el pot amenaçar.\nEl poeta conscient defuig tots els tòpics assentats del gènere. El versaire dejú de lectures i digestions reflexives hi incorre en totes –i a sobre es pensa originalíssim, perquè ja se sap que és molt atrevida la ignorància.\nDempeus més tardet, peresa reparadora. Molt tràfec oníric, amb un retall angoixós en el darrer, que només recordo a mitges. Rostres de pèrdues i altres repertoris de la suma de restes de l’anar navegant per les presumptes vigílies de les distintes edats i propòsits.\nLa gatzara ocellaire dels patis en l’hora gairebé impune dels silencis apaïsats i l’aroma clorat de la roba estesa. Els algorismes de la gramola proposen Keith Jarret, el concert a Colònia, energètica pianística per anar tirant en l’apedaçada de la continuïtat.\nDiversos retorns lectors, amb tries de frases i fragments de diversa procedència, que comparteixen en les seues finestrelles líquides. Flors boscanes en l’oceànica de l’hipertext bigarrat. Desdejuni de cafè amb llet i magdalena. La tebior hospitalària de la glopada escolar. El reflexos somnàmbuls, bocins solars, en les rajoles de la cuina. Rostres i cimals en el calidoscopi domèstic.\nLes notícies de Bolívia. Un cop d’estat de manual. Víctimes civils del foc de l’exèrcit –també a Xile. I els mitjans espanyols de la unitat de propaganda que dissimulen, perquè només carreguen les tintes sobre l’u d’octubre català i les seues derivades. Candidats autoproclamats a l’Amèrica del sud, amics directes de la família Trump i els seus conglomerats empresarials, segons revelen periodistes de veres, dels que no accepten les mordasses (encara en queden). No tota la informació té amo, però, és clar, no sol circular per les autopistes centrals.\nEntretingut en diverses sanefes textuals –punt i repunt-, fent notes noves (tan noves que deuen ser mil·lenàries). Esperant el paquet sencer de les galerades de “L’eternitat enamorada”. En els compassos d’espera de la vida, en saber subjectar l’ansietat, passen coses, i, quan aparentment no passa res ja sabem que el que passa és el temps.\nProgramadors culturals el principal “criteri” dels quals és que els participants siguen ben mediàtics, independentment de si el que puguen aportar tingasubstància o no. I així anem fent en els volubles aparadors nostrats, amb vinga vols gallinacis i aparences sense contingut.\nLa sortida a l’estanc. Aire de vidre, el sol diferit. Poca entretinguda. Més embastada de costures possibles en tornar a l’escriptori.\nUn president de la Generalitat (del nord) en un tribunal, per uns llaços grocs en una balconada. Un costum històricament bastant regular, el de jutjar presidents –que guanyen eleccions, siga dit de passada. Pardalots i exaltacions franquistes, esvàstiques i altres simbologies de l’odi, no han rebut mai cap amonestació judicial. Democràcia consolidada, i tal i Pasqual; i el perill de normalitzar tantes mossegades a drets fonamentals.\nSopa bruta i tall per dinar. Les notícies: la causa descaradament ideològica contra el president Torra, destapada per la defensa. Sesta cronometrada. Cafè i retria i revisió de materials. S’agrisa la tarda, la gelor ens arrupeix. Animals climàtics som.\nHa sortit l’entrevista que em va fer Roser Regolf per al surtdecasa.cat. Ha posat un titular cridaner, que no sé si reflecteix del tot els meus interessos reals, què hi farem. En alguna de les respostes, com ja sol passar i és lògic, alguns matisos s’han evaporat i semblo més sentenciós del que caldria.\nLa passejada pel parc, amb bona cosa de rosegons de pa a la butxaca. Gran quòrum palmípede, fins amb la llocada diminuta, que s’apunta a pescar alguna engruna, i un que tramunta el pont i es posa a tocant demanant tracte privilegiat. Procuro repartir l’engrunada per a que tots els individus tinguenalmenys un tastet i no incentivo les curses competitives entre ells. L’activitat i la caminada entre arbres em relaxa.\nPotser la llum assaja un llenguatge o altre en la remor del fullam (que ens podem figurar que recorda tots els noms i les seues faules).


Set destacades organitzacions de caràcter social han constituït la Plataforma del Tercer Sector d'Acció Social, una entitat que neix com a factor de cohesió de les organitzacions socials per defensar el valor del social, l'Estat de Benestar i els drets socials i propiciar la màxima col•laboració públic-privada en benefici dels col•lectius més desafavorits.\nLa Plataforma del Tercer Sector està integrada per la Plataforma d'ONG d'Acció Social (Poás), la Plataforma del Voluntariat d'Espanya (PVE), la Xarxa Europea de Lluita Contra la Pobresa i l'Exclusió Social de l'Estat Espanyol (EAPN-ES), el Comitè Espanyol de Representants de Persones amb Discapacitat (Cermi), Creu Roja Espanyola, Càritas Espanyola i l'Organització Nacional de Cecs Espanyols (ONCE). Aquestes organitzacions atenen en el seu conjunt a més de cinc milions de persones i representen a 29.000 entitats.\nLa nova entitat neix amb l'ànim de consolidar el futur model social i productiu a nivell estatal i europeu i suposa una fita per a tots els sectors econòmics i socials d'Espanya, més en temps de crisi i incertesa.\nDesprés de dues dècades de creixement i desenvolupament, les ONG i organitzacions d'acció social pretenen augmentar els nivells d'interlocució amb els governs, participar més activament en la construcció i desenvolupament de les polítiques públiques i definir un discurs comú de cara a la societat per ser decisives en la seva missió de canvi social i millora de la qualitat de vida de les persones més vulnerables de la societat.\nLa Plataforma del Tercer Sector inclou entre les seves prioritats el foment actiu de l'articulació del Tercer Sector en les comunitats autònomes i un clima de màxima cooperació amb les plataformes preexistents en alguns àmbits territorials, a les quals convidarà al diàleg i al seu possible participació futura.\nLa iniciativa tractarà de constituir-se com una veu unitària de representació de les organitzacions amb vocació de servei i compromís de recerca de solucions en favor dels col • lectius més desfavorits o amb necessitats socials molt especials, unint esforços a favor de l'interès general, des de la perspectiva de seus fins socials i dins del més estricte respecte a la identitat, fins i funcionament de cadascuna de les organitzacions associades.\nLa Plataforma del Tercer Sector es va posar en marxa el 10 de gener amb la celebració de la seva primera Assemblea General, en la qual es van adoptar acords i es van realitzar els nomenaments per a l'inici de les seves activitats, després que el passat 20 de desembre es signés la seva constitució per part dels seus set membres fundacionals.\nPresidirà aquesta Plataforma Luciano Poyato Roca, president de la Plataforma del Voluntariat d'Espanya. Com vicepresidents han estat elegits Joan Lara Crevillén (Plataforma d'ONG d'Acció Social), Carlos Susi Rodat (Xarxa Europea de Lluita contra la Pobresa i l'Exclusió Social), Luis Cayo Pérez Bueno (Comitè Espanyol de Representants de Persones amb Discapacitat), Fernando del Rosari Romero (Creu Roja Espanyola) i Sebastián Mora Rosado (Càritas Espanyola). Com a secretari general ha estat designat Rafael de Lorenzo García (ONCE).


Protecció de Dades - Escola Superior d'Arxivística i Gestió de Documents_CAT\nTitularitat de la pàgina web. El nom del domini www.esaged.cat, està enregistrat a favor de ESAGED, amb CIF G61612925 i domicili social en Edifici Blanc - Campus de la UAB, 08193-Bellaterra (Cerdanyola del Vallès) (Barcelona). Telèfon de contacte 34 93 581 73 99 i adreça de correu electrònic enric@aladetres.com.\nAquests drets es poden fer efectius amb la mateixa configuració de la pàgina web. En cas de problemes per a l'execució efectiva en línia i per a qualsevol tipus de dubte o controvèrsia respecte a la nostra política de privadesa de dades us podreu adreçar directament a: enric@aladetres.com o be a l'adreça postal:Edifici Blanc - Campus de la UAB, 08193-Bellaterra (Cerdanyola del Vallès) (Barcelona).\nESAGED és titular de tots els drets de propietat intel·lectual sobre el disseny i continguts de la pàgina web www.esaged.cat.


Obres guanyadores "Concurs Sant Jordi MGC Mútua" - MGC Mútua\nObres guanyadores “Concurs Sant Jordi MGC Mútua”\nPer Revista Interès Mutu - 22/04/20\nEstem vivint un Sant jordi especial i molt diferent al d’altres anys. Força diferent! Per això vam dissenyar aquest “1er Concurs Literari Sant Jordi MGC Mútua”, per promoure la creació literària en llengua catalana i castellana entre els nostres mutualistes, amb poemes i relats breus que fossin una via creativa per expressar les emocions que ens genera la situació tan delicada que vivim.\nEl resultat ha estat magnífic!\nVolem felicitar a tots els participants per la qualitat dels seus escrits i la gran capacitat d’expressar i transmetre les seves emocions i els seus sentiments. Cal destacar, a més, la gran fantasia i creativitat de totes les obres, particularment les dels més petits. La nostra més sincera enhorabona!\nA continuació podeu llegir i gaudir de les obres guanyadores de les categoríes infantil, juvenil i adults.\n“Había una vez un niño que dio su vida por su familia. Sus padres nunca podían quedarse en casa…” Continuar llegint aquí\nMama, menja’t les verdures\nM’arrisco a dir que tots hem tingut alguna vegada entre els dits una d’aquelles bolesde vidre, un d’aquells mons en miniatura on podem fer nevar amb un cop suau decanell.\nInterceptem un segon les pesants agulles del rellotge i aturem-nos uns breus moments a observar la magnificència en la forma més senzilla que el petitobjecte ens brinda. Amb un moviment (dels calculables amb formes matemàtiquesja oblidades), podem fer moure els flocs d’esperança en una processó quasireligiosa, perfectament coordinada, al voltant del perímetre de l’esfera transparent.\nPodem bressolar-la només lleugerament, fent aixecar les partícules a pocsmil·límetres del peu i arrabassar-los el seu propòsit de vida. Podem sotraguejar-la,provocant un caos dins seu, un petit caos controlat, on cada petit integrant segueixel seu camí, on tenim la sensació que trigaríem hores a analitzar cada trajectòria,cada instant de cada vida, com creixen i s’encorben quan els anys comencen a fer-se notables…i, segons després, moren.\nNo puc evitar preguntar-me, doncs, si el virus ha sigut més que, senzillament, un sotragueig a la nostra esfera de neu, en el nostre petit paisatge dins l’immens univers.\nEts capaç de veure-la? En veus el vidre? Veus els flocs de neu movent-se en un ball encaterinat? Concentra’t en un d’ells, segueix-ne la trajectòria, acosta-t’hi, mira’l de prop: pots veure-hi els ulls vidriosos d’una criatura?\nEscriu (i em diràs: “bé, si escriu, no es tan criatura”, però qui pot dir en quin moment es deixa de ser una criatura?), bolígraf a la mà, escriu a la seva mare, ingressada com a cas greu de COVID-19 el dia abans. La nena agafa l’eina d’escriptura amb força, es mossega l’interior de la galta buscant concentració i va recitant les paraules, com és natural en aquestes edats:\nHola, mama, No fa encara un dia que ets a l’hospital, però la iaia diu que les cartes tarden un parell de dies a arribar i, llavors, ja farà un parell de dies que ets fora… I un parell de dies són molts, oi? Vull que sàpigues que jo i la iaia estem bé, però ella no em llegeix cap conte abans d’anar a dormir… Fes cas del metge i menja’t totes les verdures, mama!\nNo hi ha demostració més gran de puerilitat que la manera com una criatura agafa la mà quan està nerviosa o quan, senzillament, no entén què passa i, per això, se sent atemorida; aquella manera de tancar els dits sense deixar en cap moment de fer força, de tibar instintivament en direcció al seu cor per a protegir-lo d’una manera subconscient. Potser, físicament, només s’aferren al teu dit, però s’abracen a la teva ànima.\nAvui t’hem anat a veure. Jo li he dit a la iaia que podríem portar-te flors, però es veu que totes les floristeries estan de vacances (ja li ho he dit jo: s’haurien d’haver posat d’acord i fer-les per torns, però em diu que no pot ser. No tinc clar que ho acabi d’entendre ella, tampoc). Llavors te n’he collit algunes del passeig, perquè sempre dius que són boniques i he pensat que t’agradaria poder veure-les, encara que siguis allà dins…Te les hauria portat jo, però no m’hi han deixat entrar: m’han dit que és perquè no ens contagiem, però jo estic segura que és perquè saben que ens estimem molt i no volen que els teus companys d’habitació es posin gelosos. Cura’t aviat, mama!\nLa gran enveja dels pintors del realisme haurien de ser les obres creades amb Plastidecors de colors vius. On podràs observar millor la bellesa de la pròpia natura si no és des dels ulls d’un nen? La més encisadora expressió del món, sense un sol condicionament, sense punt de vista: la realitat més pura.\nAvui ens hem passat la tarda dibuixant. La iaia dibuixa molt bé, ho sabies? Ella ha dibuixat un paisatge molt maco. Jo ens he dibuixat a tu i a mi davant de casa. Te’ls poso dins el sobre també!\nVeiem el món a partir dels nostres coneixements, n’analitzem les diferents situacions segons la lògica, i usem la memòria per saber què s’esdevé al nostre voltant. Potser els nens fan el mateix… Amb el temps decidim deixar de veure el món amb els ulls a menys d’un metre de terra, ho veiem tot des de més amunt, amb més superioritat… Això fa que obviem els detalls del que és per sota nostre; oblidem l’olor de les flors arran de terra, la sensació picant de la grava als genolls…, decidim perdre l’habilitat d’encisar-nos amb la senzillesa de la vida.\nAra tothom porta màscares pel carrer, ho veig per la finestra del menjador. Saps què crec? Que de tant de temps d’estar tancats a casa, la gent ha deixat de saber quin dia és, i com que no saben quin dia és, es vesteixen de carnaval cada dia, perquè no disfressar-se per carnaval porta mala sort, oi? Ostres, quina bona pensada! Però jo, com que tinc el calendari de casa i cada dia amb la iaia n’anem guixant els numerets, sempre sé quin dia és! Penso que podríem regalar-n’hi un a l’Erika, la veïna, perquè porta màscara i guants sempre, i ha de ser incòmode això, oi? Ara que hi penso, podríem regalar-ne un a tothom! Així tots sabran quin dia és i podran anar còmodes! Què et sembla la idea, mama?\nLa iaia plora molt últimament, i sempre que sona el telèfon corre a agafar-lo. No em vol dir què passa, però sembla alguna cosa greu. Tu, estàs bé? Si no m’ho hauriesdit, oi mama?\nEt trobo a faltar. Quan tornaràs?\nCap de nosaltres sabrà mai si algú, alguna vegada, va arribar a llegir aquestes cartes. La vida és fugaç, i les paraules en paper es perden ràpidament i inevitablement. Però l’amor…, l’amor roman eternament, l’amor tot ho venç, l’amor ens uneix: va unir mare i filla altra vegada i els va fer prometre que no se separarien mai més.\nDescarrega la selecció dels escrits presentats en versió PDF.


L’Ajuntament i els nous propietaris estudien les possibilitats socials de El Teler | TV Digital Ontinyent\n19 setembre 2020 - 17:45 h\nInici General L’Ajuntament i els nous propietaris estudien les possibilitats socials de El Teler\nL’Ajuntament i els nous propietaris estudien les possibilitats socials de El Teler\nLa nova empresa propietària té capital xinès i europeu i pretén renovar la imatge del centre comercial, reformar-lo i dotar-lo de noves franquícies.\nL’alcalde destaca que la recuperació de El Teler és clau per a l’impuls comercial de la ciutat pel seu caràcter de centre urbà.\nL’Ajuntament d’Ontinyent i els nous propietaris del Centre Comercial El Teler estudiaran vies de col·laboració per dotar estes instal·lacions d’un major caràcter social. Així quedava palès el passat divendres a la reunió mantinguda per l’alcalde de la ciutat, Jorge Rodríguez, i una representació de la mercantil Comercio Fácil S.L., empresa de capital xinès i europeu que ha comprat el 100% de les accions a l’anterior propietari, el fons inversor JP Morgan.\nL’alcalde i el màxim representant dels nous propietaris, l’empresari Chen Wu Keping, coincidien en destacar la importància per a la ciutat del centre comercial, del que Jorge Rodríguez posava de relleu que “és un espai clau per a l’impuls comercial d’Ontinyent pel seu caràcter de centre comercial urbà”.\nPer fer del centre un espai més social, es potenciaria la seua obertura a les activitats de les associacions i entitats locals. Altres potencials acords en els que propietaris i Ajuntament s’han emplaçat a continuar avançant podrien incloure aspectes com la gestió de les prop de 600 places d’estacionament amb que compta el centre comercial. Des del Govern d’Ontinyent es considera altament positiu “convertir el centre en un pol de convivència social, al temps que difusor de la política comercial d’Ontinyent”, apunten.\nEntre les accions que els nous propietaris tenen previst emprendre i que exposaven a l’alcalde, es troba la reforma i modernització de les instal·lacions, el redisseny de la imatge corporativa i de marca, la intensificació de les campanyes i la dotació de noves franquícies de moda i restauració.\nArticle anteriorEl Consell de la Joventut renova el conveni amb l’ajuntament d’Ontinyent\nArticle següentOntinyent impulsa l’Escola de Pares i Mares amb un nou format\nConveni entre Albaida i Diputació per restaurar l’edifici dels antics cellers...\nL’ajuntament d’Albaida signa un conveni amb la Diputació Provincial de València per al projecte de conservació i restauració de l’edifici corresponent als antics cellers...\nEl Ayuntamiento de L’Olleria ha renovado el convenio que tiene con FESORD, la Federación de Personas Sordas de la CV. El alcalde de L’Olleria, José...\nLa regidoria d’aigües demana col·laboració ciutadana per evitar obstruccions a trapes...\nInes Ferri - Data modificada: 22/06/2015 0\nLa regidoria d’Aigües de l’Ajuntament d’Ontinyent està procedint al desembossament de les trapes i clavegueres que han quedat obstruïdes a diversos carrers degut al...


el dia de febrer 08, 2018\nEl dimarts 30 de gener els nens de 4tB va manar a l’Ajuntament de Manresa. Vam marxar les 9.15 i quan vam arribar a l’Ajuntament ens va atendre una noia que es deia Alba i ens va donar un paper perquè apuntéssim les coses que veiem. Vam entrar cap a dins i ens va explicar els diferents serveis que fa l’Ajuntament. Vam visitar 3 sales i a la sala de les columnes vam veure l’alcalde i després vam sortir a fora i vam fer una activitat.\nJoana 4tb ha dit…\nEns u vem pasar molt be a lajuntament 👍👍\nIRENE ha dit…


Buhos, Diluvi, Alidé Sans i Boikot, nous grups anunciats de l’Acampada Jove - Nova Conca\nBuhos, Diluvi, Alidé Sans i Boikot, nous grups anunciats de l’Acampada Jove\nEl festival político-musical se celebra a Montblanc el 18, 19 i 20 de juliol\nDimarts, 7 de maig de 2019 a les 13:47h\nPresentació de l'Acampada Jove a Montblanc, aquest dimarts 7 de maig | Anna Torija\nL’Acampada Jove, el festival político-musical de referència dels Països Catalans, arribarà a la vint-i-quatrena edició aquest any i sent la 11a vegada que se celebra a Montblanc. Les dates d’aquest 2019 són el 18, 19 i 20 de juliol.\nDes de fa un temps que l’organització ha anat anunciant quins grups formaran part del cartell d’enguany. Fins al moment, els grups anunciats eren Auxili, Pupil·les, JOKB, Júlia Colom, Green Valley, Doctor Prats, Huntza, Andana, Oques Grasses, Tribade, Koers, Obeses, Zoo, Train to Roots i La Otra & las Locas del Co. Aquest dimarts 7 de maig l’Acampada Jove s’ha presentat a Montblanc i se n’han fet noves confirmacions: Buhos, Diluvi, Alidé Sans i Boikot. El cartell final es donarà a conèixer el 28 de maig en una presentació a Barcelona.\nEn la presentació a la capital de la Conca de Barberà Pau Morales, Director de l’Acampada Jove, ha apuntat que cal parlar de com encarar el futur de l’Acampada a partir del mes de juny, un cop passades les eleccions municipals. No obstant, tant des de l’organització de l’Acampada com des de l’Ajuntament de Montblanc, com ha remarcat l’alcalde Josep Andreu, s’ha vist que la voluntat és que el festival continuï a la capital de la Conca de Barberà.\nA més d’anunciar-se nous grups al cartell, també s’ha parlat de les novetats del festival. L’any vinent l’Acampada Jove celebrarà els 25 anys i aquesta 24a edició d’enguany es vol dedicar a millorar l’oferta de serveis dels acampats i acampades. Així, s’ha anunciat que es canviarà l’estructura de l’Acampada sobre el terreny, es reduirà el temps d’espera de les cues, s’ampliarà l’Espai República estrenat l’any passat i es vol fer una contractació més rigurosa de la neteja després de l’Acampada.\nLa venda d’entrades anticipades de l’Acampada Jove va a bon ritme i es preveu que l’edició d’aquest 2019 també sigui nombrosa. Des del 2015 les xifres d’assistents són altes, arribant a les 30.000 persones.


La Fundació Baleària organitza la jornada ‘Pensant l’empresa’ : Baleària Port – Estación Marítima de Dénia\nLa Fundació Baleària organitza la jornada ‘Pensant l’empresa’\nLa tertúlia, que es durà a terme en Baleària Port, reunirà a professionals del món filosòfic, ètic i de la reputació corporativa.\nLa Fundació Baleària organitza en col·laboració amb la Fundació Étnor una jornada sota el títol Pensant l’empresa, que tindrà lloc el proper 8 de juliol a les 20h a la sala Jauja de Baleària Port de Dénia, i que pretén reflexionar sobre com ser una bona empresa per fer una bona societat.\nL’acte comptarà amb la presència del professor de la Universitat Complutense de Madrid, Carlos Fernández Liria expert en filosofia, el catedràtic Justo Villafañe especialista en reputació corporativa a la mateixa universitat, Domingo García-Marzá, expert en ètica empresarial i catedràtic a la Universitat Jaume I de Castelló i Adolfo Utor, president de Baleària, que com a amfitrió moderarà la tertúlia.\nDurant la jornada, els assistents raonaran sobre els diferents aspectes que poden influir que una empresa sigui bona o no ho sigui per poder col·laborar en la creació de bones societats. Tot el que una organització fa i com ho fa contribueix en el seu entorn d’aquí la importància de pensar sobre l’empresa amb la finalitat de comprendre el comportament de la mateixa i plantejar-se què és el que hauria de fer i perquè no ho fa.\nAforament limitat. Per poder assistir a l’acte imprescindible registrar-se aquí


La barra del Trabucador (Delta de l'Ebre)\nEl mar torna a superar la fragilitat\nEl delta de l’Ebre necessita més aigua i més sediments per aturar la regressió i la subsidència, la mobilització de sorra d’un lloc a l’altre ja s’ha vist que no és la solució. Han d’iniciar-se com més aviat millors projectes pilot de trasllat de sediments des dels embassaments de Flix, Riba-roja i Mequinensa fins al Delta de l’Ebre amb l’objectiu d’evitar la seva desaparició.\nCalen mesures de fons, no pegats.\nGaudim de l'entrada de l'hivern\nEn aquests moments de greu crisi mediambiental i econòmica, afavorida per la greu pandèmia de la Covid-19, volem portar un vent de solidaritat i compromís amb totes les lluites compartides per la natura i, sobretot, per una societat verdaderament justa i democràtica.\nQue la pandèmia no us distregui de celebrar l’entrada de l’hivern.\nInforme Greenpeace Ecoembes miente\nGreenpeace ha publicat un extens informe sobre les activitats de l'empresa Ecoembes encarregada del reciclatge dels envasos no reutilitzables i no perillosos. Aquí podeu aconseguir l'informe "Ecoembes miente: Desmontando los engaños de la gestión de residuos de envases domésticos”\nEl Centre d'Estudis s'afegeix a la jornada "European clean up day" per la neteja del nostre territori.\nData: 19 de setembre d'11 a 13:30 h i d'17 a 19:30 h\nPunt de trobada: Camí Sant Jeroni de la Murtra, 60 Badalona. (A tocar de la Clínica del Carme)\nConcentració organitzada per "Recuperem la ciutat" que vol fer arribar als nostres ciutadans la necessitat de lluitar en la defensa d'una vida més saludable i alhora defensar el territori davant de l'Emergència climàtica.\nData: 19 de setembre ales 19 h.\nLloc: Rotonda Rambla Sant Sebastià / Avda. Generalitat


Els empresaris gironins critíquen la desídia de l'Estat en l'execució dels pressupostos - El Gerió Digital\nEl GIG diu que la inversió de 64,57 MEUR del 2016 "va en contra el creixement econòmic"\nDilluns, 24 d'agost de 2015 19:29h\nEl Grup d'Impuls per Girona (GIG) ha volgut fer diverses reflexions entorn als pressupostos de l'Estat per al 2016, que a Girona preveuen una inversió de 64,57 MEUR. Tot i que la previsió de l'executiu espanyol supera en un 21% el pressupost del 2015, hi ha partides com les destinades a l'N-II que cauen un 22%. En global, l'Estat calcula destinar 11,52 MEUR a la infraestructura, menys que els 14,81 MEUR del 2015.\nDavant d'aquestes xifres, els empresaris gironins han posat de relleu que la inversió segueix "molt per sota" de l'aportació de la demarcació al PIB estatal. El GIG també ha acusat l'Estat de mostrar una "manca de respecte" a la disposició addicional 3a de l'Estatut que preveia invertir a Catalunya l'equivalent a l'aportació del PIB català. Aquesta aportació hauria de superar el 18% i, segons els empresaris, no s'ha complert en tota aquesta legislatura ni tampoc en l'anterior.\nEn un comunicat, també han assegurat que pateixen "el cansament" pels incompliments dels "ja escassos recursos" que anualment s'incorporen als pressupostos. "El grau d'execució és molt poc rigorós", han lamentat. En aquesta línia, també han manifestat que no es compleixen els calendaris d'obres "al·legant diverses excuses econòmiques i tècniques".\nSegons el GIG, l'Estat està invertint arreu sense analitzar el rendiment de cada obra. "Es segueixen prioritzant obres i actuacions a altres demarcacions tot i quedar demostrada la seva inoportunitat amb tancament de línies o infrautilització de vies o carreteres", recull el comunicat.\nUn exemple d'aquesta política és, segons el GIG, el creixement d'inversions radials d'alta velocitat amb poca expectativa de demanda i que, per contra, no es prioritza el corredor mediterrani amb projectes com el centre intermodal de Vilamalla.\nPer als empresaris, el cas "més dolorós" en aquesta línia és el de l'N-II. Acusen la ministra de Foment, Ana Pastor, de no haver complert els compromisos ja que, segons indiquen, tots els trams haurien d'estar licitats des del 2014 i en obres abans d'acabar aquesta legislatura. "Que això passi a una carretera que és la principal via de comunicació, lliure de pagament, del conjunt de l'Estat amb Europa és un clar reflex del poc interès per les nostres comarques, tot i que sigui una connexió d'interès per a tot l'Estat", diu el comunicat. A més, també critiquen que els terminis d'obres són massa llargs per als trams que encara estan pendents.\nEls empresaris recorden que tampoc hi ha cap previsió sobre la N-260, amb múltiples punts per resoldre: variants d'Olot, Ripoll, Ribes de Fresser, Sant Joan de les Abadesses i accés a Portbou.\n"A les comarques gironines ens calen polítiques i actuacions decidides en favor del creixement empresarial després d'una època de crisi que ha tingut greus conseqüències en el teixit productiu del conjunt de comarques", conclouen.


KURKLINIKUM | La nostra clínica i els nostres professionals\nLa nostra Clínica i\nVols comprendre per què et sents malament?\nFa temps vas viure una situació difícil i sents que encara no ho has superat?\nÚltimament notes que el teu cor està molt accelerat i no saps què t’està succeint?\nT’agradaria ser més resolutiu?\nEt falta motivació per fer coses però has de fer-les?\nEt costa prendre decisions importants per a la teva vida?\nComences alguna cosa amb molt interès però abandones perquè et falta confiança en tu mateix?\nPenses que no ets capaç de fer res ben fet, i que qualsevol persona val més que tu?\nT’agradaria quedar amb més gent però només imaginar-t’ho et sents malament i prefereixes evitar-ho?\nCrisis en la infància i en l’adolescència.\nNeurosi, fòbies, histèries, quadres compulsius …\nCrisis vitals en el marc familiar social o laboral.\nEstrès, angoixa, atacs de pànic.\nKur Klinikum som la primera clínica privada a Espanya especialitzada en el tractament de la crisi.\nEl nostre enfocament és multidisciplinar en l’atenció dels trastorns psíquics i psicosomàtics.\nLa intervenció immediata, intensiva i necessària que exigeixen aquests casos es realitza a través d’un equip de psiquiatres, psicoterapeutes, psicòlegs infanto-juvenils, acompanyants terapèutics i tècniques de relaxació i Mindfullness, per abastar les diverses facetes de la crisi en qualsevol de les seves formes: individual, grupal, familiar i institucional.\nLa seva metodologia de tractament innovadora i integral garanteix una intervenció i un suport adequat amb un pla terapèutic individualitzat en l’atenció ambulatòria i domiciliària.\nUn equip complert per a connectar el teu cos amb la teva ment\nEl nostre equip està integrat per professionals altament qualificats i motivats en el marc d’un ampli espectre de disciplines. Considerem que la ment és tan complexa que cal abordar-ne l’estudi i el seu tractament des de múltiples àmbits perquè aquesta s’alineï amb el cos.\nPsicoterapeutes especialitzats en teràpia individual, familiar i grupal.\nPsiquiatres, amb treball en equip amb el nostre planter de psicoterapeutes.\nProfessionals de la meditació, Ayurbeda, Minfullness i Artteràpia.\nPresentem al nucli de l’equip de professionals de la nostra clínica, respectant algunes aportacions que individualment han volgut fer.


ARA Barcelona Actualitzada el 27/03/2012 15:24\n260x366 Zlatan Ibrahimovic, en roda de premsa / OLIVIER MORIN / AFP Zlatan Ibrahimovic, en roda de premsa / OLIVIER MORIN / AFP\nZlatan Ibrahimovic ha atès els mitjans de comunicació en la roda de premsa prèvia al partit que enfrontarà el seu Milan amb el Barça a San Siro. "Estem preparats, fa dies que esperem que arribi aquest dia –ha comentat el suec–. Nosaltres intentarem fer el nostre joc. Haurem de jugar dos partits perfectes [per vèncer el Barça], perquè el Barça és el millor equip del món".\nEl davanter suec diu que no s'avergonyeix d'haver fitxat pel Barça i reconeix que encara manté contacte amb alguns futbolistes de la plantilla. "Anar al Barça va ser un somni per a mi. Em va saber greu que només durés un any. Mai se sap què pot passar en el futbol. Va ser un gran honor ser allà i poder dir que he jugat en el millor equip del món".\nEl futbolista reconeix que no sap "quin és el punt feble del Barça" perquè, de saber-ho, els haurien derrotat en alguns dels dos partits de la fase de grups. Prudent, ha afirmat que, en cas de superar l'eliminatòria contra un dels favorits a guanyar la Lliga de Campions, seria un error pensar "que el Milan ja arribarà a la final".\nPreguntat per si és millor que Messi o Cristiano Ronaldo, ha assegurat que ell no és el més indicat per respondre aquesta qüestió. "Això ho hauries de preguntar a algú altre". També ha comentat que ell i la seva família són "feliços a Milà" i que només pensa en "continuar vivint aquí i complir els dos anys de contracte" que té.\nEl Barça aterra a Milà amb la gran novetat d'Afellay


El sol vuelve a València tras una jornada con chubascos\nEl sol torna a València després d’una jornada amb ruixats\nA l'interior de la província de València es manté avui l'alerta per precipitacions i tempestes\nEl sol torna demà dimecres a València després d’una jornada marcada pels ruixats. El cel de la Comunitat estarà poc nuvolós, amb núvols d’evolució a l’interior de Castelló, on no es descarta algun ruixat aïllat a la tarda. El vent serà fluix variable.\nPrevisió dimecres 22 de maig (matí):\nPrevisió dimecres 22 de maig (tarda):\nTemperatures dimecres 22 de maig:\nRespecte a les temperatures, en la capital del Túria les mínimes descendiran dels 6 als 14 graus i es mantindran les màximes en 23 graus. Les màximes més altes de la jornada es registraran a Orihuela i Ontinyent amb 27 i 26 graus.\nSegons l’Agència Estatal de Meteorologia (Aemet), aquest dimarts predominarà el cel poc nuvolós, amb núvols d’evolució a l’interior, on es produiran ruixats dispers que podrien ser localment forts i amb tempesta i que no s’espera que afectin zones del litoral.\nDe fet, l’interior de la província de València i l’interior sud de la de Castelló estan aquest dimarts en alerta groga des de les 14 a les 20 hores per precipitacions i tempestes que poden acumular 20 litres per metre quadrat en una hora, segons Aemet.


El jutjat ordena presó sense fiança per a un home que va disparar diversos trets a Olot - El Gerió Digital\nLi imputen delictes de tinença il·lícita d'armes i amenaces amb instrument perillós\nDimarts, 10 de gener de 2017 16:13h\nEl jutjat d'instrucció número 2 d'Olot, en funcions de guàrdia, ha ordenat presó provisional comunicada i sense fiança per al pistoler que la matinada de diumenge va protagonitzar un tiroteig al centre d'Olot. L'home, que té antecedents, ha passat a disposició judicial aquest dimarts.\nEl jutjat li imputa delictes de tinença il·lícita d'armes perquè no tenia llicència per dur pistola i amenaces amb instruments perillós. El detingut va entrar armat a un bar situat al Puig del Roser de la població. Un cop a l'exterior va disparar dos trets, una acció que va repetir almenys una vegada més mentre tornava cap a casa seva, al barri de Sant Miquel. No hi va haver ferits.\nEl detingut, que té antecedents, va començar a caminar cap a casa seva i, de camí, va tornar a obrir foc almenys una vegada més. La Policia Local d'Olot, alertada pels responsables de l'establiment, va localitzar i arrestar el sospitós poca estona després. Aquest dimarts ha passat a disposició judicial, que ha ordenat l'ingrés a presó.\nL'altre tiroteig va tenir lloc el 22 de desembre quan una baralla que va començar al bar El Punt d'Olot va acabar amb un tret d'escopeta disparat al sostre del local Els implicats en la batussa eren tres homes. Els Mossos d'Esquadra van detenir un dels sospitosos quan va anar a l'hospital a curar-se una ferida que tenia al cap. Continuen buscant els altres dos.


Notícia: El programa de TV3 ‘Persona Infiltrada’ fa un Càsting a Blanes buscant famílies que vulguin participar-hi\nEl programa de TV3 ‘Persona Infiltrada’ fa un Càsting a Blanes buscant famílies que vulguin participar-hi\nNoticia publicada a la web el 01/28/2021 10:11:55 AM\nPoden fer-ho famílies o grup de convivents de 4 o més persones, majors de 12 anys que vulguin passar-s’ho bé, i amb la opció de guanyar un premi de 5.000 €\nL’equip del popular programa de TV3 ‘Persona Infiltrada’, que s’emet les nits dels dilluns després del ‘Polònia’, té ganes de venir a rodar a Blanes, i per això busquen gent del municipi que vulgui participar-hi. Per això, han obert un càsting del programa i busquen famílies úniques i especials que vulguin passar-s’ho molt bé, posar a prova el seu propi enginy, i a més a més, optar a guanyar un premi de 5.000 €.\nRodatge Programa 'Persona Infiltrada'\nPer això, la productora del programa s’ha posat en contacte amb l’Ajuntament de Blanes perquè els ajudi a fer difusió del càsting, per arribar així al major nombre de persones possible que puguin estar interessades en participar. Els requisits per fer-ho són que la família o grup de convivents ha de tenir 4 membres o més, i tots i totes han de ser majors de 12 anys. Si entenen el català és suficient, no cal que el parlin perfectament.\nA banda de viure una experiència diferent, també es coneixerà un personatge famós, a qui es convida perquè descobreixi la ‘Persona Infiltrada’. Fins ara han participat, Tomàs, Molina, Joan Pera, el Mag Lari, Pep Plaza, Jair Domínguez, i Marc Giró, entre d’altres. Les famílies o grups de convivents que estiguin interessats en participar, tan sols cal que es posin en contacte amb la productora ‘Veranda’, que organitza el concurs per TV3, a través del telèfon 682 110 824.\n‘Persona Infiltrada’, un programa-concurs amb molt d’humor\nAquesta és la segona temporada de ‘Persona Infiltrada’, al capdavant del qual ara hi ha Marta Torné. L’actriu i presentadora va participar en un dels episodis de la primera com a convidada, i ara ha agafat les regnes del concurs en què les famílies ‘no són el què semblen’. La segona temporada ha tornat havent augmentat la competició i la intriga, però sempre sense oblidar el bon humor.\nCom a novetat, la presentadora dona dues pistes a la persona famosa que hi participa per augmentar el suspens. Per la seva banda, les famílies d’aquesta segona temporada demostraran dominar molt bé l’art de l’engany que utilitzaran per entabanar el convidat sorpresa.\nEn definitiva, la base del programa és demostrar que no tot és sempre el què sembla. Durant la primera temporada va registrar una audiència mitjana de 332.000 espectadors, amb una quota de pantalla del 14’8%. L’enregistrament d’aquesta segona temporada, en plena pandèmia, s’està fent seguint les més estrictes mesures de seguretat i un protocol de sanitari garantit per una empresa de prevenció, que està exercint també d’assessor del programa.


Parleu vosaltres: no ens emmudiran (Carles Capdevila)\nParleu vosaltres: no ens emmudiran\nCarles Capdevila 18/02/2011 08:23\nCedeixo l’espai del meu article a una tria de comentaris recollits a les xarxes ahir a la nit sobre el vergonyós tancament de TV3 al País Valencià.\nHa mort TV3 a la Comunitat. Ha mort la dignitat com a poble. Mubàrak tanca Al-Jazira, Camps TV3. Els del nord estem perdent el sud perquè\nalguns del sud han perdut el nord. És un acte de genocidi cultural. Efectivament els meus pares hui ja no han pogut mirar Polònia des de Paiporta. Fa 26 anys Castelló es va manifestar per TV3, el repetidor es va pagar amb donacions de particulars. “Vergonya, cavallers, vergonya”.\n“Divideix i venceràs”, és el que deu haver pensat el PP i en Camps en tallar TV3 al País Valencià. Un dia ben trist per a la llibertat d’informació\ni per a la democràcia. El País Valencià, a partir d’ara amb senyal de Disney Channel i sense senyal de TV3. Hi ha gent a qui no li agrada que es parle, s’escriga o es pense en català... Quin mal els fa TV3? Ah, sí, que vénen eleccions i cal traure la mòmia del pan catalanisme de l’armari.\nDret d’expressió? Llibertat de premsa? Democràcia? Estat de dret? On?\nCom podem aturar l’odi i la ignorància? No és moment de laments, és hora de l’acció. No aconseguiran separar-nos, germans.Esperem que no siga un adéu, sinó un fins prompte. Malgrat el tancament d’avui ens en sortim perquè som un poble viu i combatiu. No ens emmudiran.


Badanotis :: Ja a la venda les entrades per al Torneig Internacional de Bàsquet que es disputarà els dies 20 i 21 d’agost en Badalona\nEs poden adquirir a l’estand ubicat a la plaça de la Vila; l’horari de venda d’entrades serà de dilluns a dissabte, d’11 a 14 hores, i de 17.30 a 21 hores\nL'Ajuntament de Badalona ha posat a la venda les entrades per poder assistir al Torneig Internacional de Bàsquet que es celebrarà al Palau Municipal d'Esports d'aquesta ciutat els dies 20 i 21 d'agost.\nEspanya, Mèxic, Croàcia i Ucraïna són les seleccions que disputaran aquest torneig. Es tracta de 4 partits preparatoris per a la Copa del Món de Bàsquet 2014 que se celebrarà a Espanya durant el proper mes de setembre.\nLes entrades es poden adquirir a l'estand ubicat a la plaça de la Vila, i consisteixen en un abonament per als quatre partits per un import de 20 euros. L'horari de venda d'entrades serà de dilluns a dissabte, d'11 a 14.00 hores, i de 17.30 a 21.00 hores.\nDimecres 20 d'agost. A les 18.00 hores, Ucraïna - Mèxic. A les 20.30 hores, Espanya - Croàcia\nDijous 21 d'agost. A les 19.00 hores, tercer i quart lloc. A les 21.30 hores, final


Roques Planes | Blog Costa Brava\nCala de Roques Planes, a Calonge, Girona, Costa Brava\nJa hem parlat d’algunes de les excel·lents platges i cales que formen aquest meravellós camí de ronda que trascorre com un continuum entre la Platja Gran de Platja d’Aro i la Platja Torre Valentina, a Calonge. Potser el paisatge més encisador de tots ells, per la seva exclusivitat, sigui la Cala Roques Planes, també coneguda com Roques Blanques, degut a la claredat del color de la seva roca, que destaca davant la resta de cales al voltant.\nLa morfologia de les roques que formen Cala de Roques Planes és molt original i sorprenent\nLes imatges mostren clarament davant quin tipus de cala ens trobem. És protegida al nord pel Cap de Roques Planes, i té un petit espai de sorra fina en què és possible fins i tot prendre el sol. Els banyistes i visitants accedeixen pel camí de ronda que es troba en ambdós costats. Des de la propera platja de Can Cristus, al sud, a només 10 minuts a través de la Cala del Forn i del Paller, entre d’altres, el caminant descobreix un escenari idíl·lic i paradisíac on la força del vent i de l’aigua s’han aliat per erosionar al llarg de mil·lenis les roques situades aquí. Si hi arriben des del camí de ronda que surt des de Platja Valentina el trajecte pot ser d’uns 25 minuts, aproximadament.\nAl sud de Cala Roques Planes trobem la no menys interessant Platja de Can Cristus, també a Calonge, Costa Brava\nDavant la cala, a més, es troben un seguit d’illots rocallosos que encara atorguen una bellesa més gran al paisatge. Entre ells els més grans són la Roca de Ses Gavines, just davant, a 100 metres), i els Esculls de les Cigales (a la part nord, més propera al propi cap).\nEl paisatge de Cala Roques Planes, al costat de les illes que l'envolten, és molt suggerent\nLa visió d’aquest paisatge és inoblidable, i crida molt l’atenció veure com els banyistes estenen la seva tovallola davant les mateixes roques, no necessàriament sobre la sorra. Això dóna bona prova de la condició de “roques planes”, aptes per poder-s’hi ajaure. Nens i grans gaudeixen recorrent tot el conjunt de roques, d’origen granític i de poca altura. L’absència d’algues o líquens adherits fan que el recorregut sigui atractiu, tot i que és recomanable dur calçat de goma per tal que sigui més còmode.\nÉs molt freqüent trobar a parts iguals banyistes i passejants sobre Roques Planes\nLa platja en si té uns 35 metres de longitud, permet la pràctica del nudisme i no proporciona cap servei. L’esmentada Platja de Can Cristus, que es troba a uns 300 metres al sud, és molt més completa. El fons de les aigües de Cala Roques Planes és blau turquesa i rocallós, molt recomanat per practicar l’esnòrquel, donat que hi abundan espècies de moluscles, eriços de mar i crancs. També és un racó idoni per practicar la pesca amb canya.\nTot el cap de Roques Planes té una vida submarina molt activa... hem enxampat aquest cranc una mica despistat!\nSens dubte Cala Roques Planes, a Calonge, és un dels paisatges més inoblidables de la Costa Brava.\n« Canònica Santa Maria Vilabertran\nMUME Memorial de l’Exili »


Com comprar | ESPAR SALA shop\nAquestes condicions generals de compravenda regulen expressament les relacions sorgides entre el punt de venda de ESPAR SALA shop i els clients que es donin d'alta com a usuaris o adquireixin productes a través de la botiga on-line completant els pactes establerts en l'ordre de compra electrònica .\nLa complementació i enviament d'una ordre de compra expressa el coneixement íntegre i l'adhesió plena i sense reserves a cadascuna de les condicions generals.\nEl client afirma tenir la majoria d'edat i capacitat per realitzar lliure i voluntàriament una ordre de compra.\nLa plataforma de comercialització on-line accessible al lloc web https://www.esparsalashop.com, és propietat de ESPAR SALA, SL, amb CIF: B25453663 i domiciliada a l'avinguda Països Catalans, 16 (25280) de Solsona.\nL'assignació de la societat responsable de la venda es realitza automàticament mitjançant el codi postal vinculat al domicili de residència que estipuli el client en la seva fitxa de registre. Totes les dades de contacte i la raó social s'indicaran a la confirmació de compra. Aquest protocol té la finalitat de garantir un servei ràpid i eficaç durant tot el procés de compra-venda, i es pot realitzar directament sobre la societat responsable totes les consultes i gestions relatives a la seva compra.\nACCÉS I UTILITZACIÓ DEL CANAL ON-LINE\nL'accés i ús del canal on-line té caràcter lliure i gratuït.\nPer a la compra dels productes a través de la botiga on-line, ESPAR SALA shop sol·licitarà als usuaris que procedeixin a registrar-se, havent d'emplenar el formulari electrònic seguint les instruccions indicades en el mateix. Durant tot el procés de registre el client ha de facilitar únicament dades exactes i veritables.\nEl nom d'usuari i la contrasenya són elements habilitadors per a accedir i efectuar les compres i tenen caràcter confidencial, personal i intransferible. El nom d'usuari no podrà ser modificat pel client, però si la contrasenya mitjançant l'accés a "el meu compte" dins de la pàgina web.\nTota comunicació entre el client i ESPAR SALA shop, per ser vàlida i vinculant, es realitzarà en l'adreça postal o electrònica de l'empresa ESPAR SALA SL responsable de la venda i que estarà clarament indicada en l'ordre de compra.\nEl contingut i informació de productes, així com el suport, estructura i presentació d'aquesta pàgina web estan protegits per drets de propietat intel·lectual i industrial ESPAR SALA SL o de tercers.\nExcepte autorització escrita expressa pels titulars al respecte, els usuaris no podran manipular-los, transformar-los i utilitzar-los per la seva divulgació pública ni en una suposada explotació comercial.\nAmb la finalitat de millorar els accessos, informació i seguretat, el web de ESPAR SALA shop utilitza fitxers "cookies" que s'instal·len a la memòria del navegador o al disc dur de l'ordinador de l'usuari.\nESPAR SALA SL es reserva expressament la propietat dels béns venuts fins al pagament íntegre del seu preu i altres quantitats que poguessin reportar considerant que l'impagament d'una de las parts podrà provocar la reclamació dels béns.\nAquestes disposicions no constitueixen cap obstacle per al traspàs al client, a partir del lliurament, dels riscos de pèrdua i deteriorament dels béns adquirits, així com dels danys que es puguin ocasionar.\nPer realitzar consultes l'usuari podrà enviar un correu electrònic a l'adreça interiorisme@esparsala.com o trucar al 973 48 01 22 dintre de l'horari indicat al web.\nUn cop realitzada la compra i per a qualsevol aclariment relacionat amb la seva comanda, el client s'ha de dirigir al telèfon, adreça postal o electrònica de la societat responsable que es reflecteix en l'ordre de compra.\n2. COMPRA DE PRODUCTES\nESPAR SALA SL es reserva el dret d'eliminar o incorporar productes sense previ avís.\nLes fotografies que apareixen tenen un caràcter merament orientatiu i no representen un contracte a l'hora de la compra.\nExcepte indicació expressa, en el preu de les composicions i del mobiliari exposat en el lloc web, no s'inclouen els complements, llums, matalassos, somiers ni articles de decoració.\nEl dispositiu des del qual es visualitzin els productes pot mostrar lleugeres variacions de to i color respecte dels quals es rebin, especialment si es tracta de mobiliari realitzat amb matèries primeres naturals (pell, marbre, teixits) o procedent de comandes de diferents proveïdors o no realitzats al mateix temps.\nNo ens responsabilitzarem dels errors comesos en escollir una mesura o combinació de mòduls. Les característiques i preus dels productes apareixen detallats en la seva fitxa i el client declara conèixer les mesures, formes i disposició dels que integren la seva comanda d'acord amb les especificacions expressades a la botiga i l'ordre de compra.\nLa mesura de certs productes, especialment sofàs, matalassos o altres entapissats, a causa de les característiques especials de fabricació i els seus components, pot variar en +/- 5 centímetres per element.\nEls preus indicats inclouen impostos i taxes.\nESPAR SALA SL es reserva el dret a modificar els seus preus en qualsevol moment però els productes es facturaran segons condicions i tarifes en vigor en l'instant en què es registri la comanda i sota reserva de disponibilitat en aquesta data.\nLa confirmació automàtica de la comanda no valida condicions de preus erronis. En detectar que s'ha comès un error en la introducció del preu d'un article després de la recepció d'una comanda, informarem el més aviat possible de la incidència per oferir l'opció de cancel·lació o manteniment en les condicions correctes. Sense l'expressa conformitat a les condicions correctes de preu, no es procedirà a donar curs a l'enviament.\nEl client accepta que ESPAR SALA SL s'admetrà la seva comanda en funció dels estocs disponibles i farà tot el possible per respondre a qualsevol comanda. En cas que un producte no estigui disponible després de confirmar la comanda i després del tancament de la venda corresponent, s'informarà al client del lliurament parcial de la seva comanda o de l'anul·lació del mateix.\nEn cas de cancel·lació serà reintegrada qualsevol quantitat abonada acord amb la modalitat de pagament realitzada pel client o mitjançant transferència.\nEn la venda de productes mitjançant promocions, els clients només podran sol·licitar-los durant el període de vigència de l'oferta i un cop finalitzat el seu termini o havent esgotat les seves existències, deixaran d'estar a la venda.\n4. SISTEMES DE PAGAMENT\nPot abonar les seves compres mitjançant Transferència bancària, Paypal i Targetes de crèdit o dèbit.\nTARGETA DE CRÈDIT I DÈBIT\nEl sistema de comerç electrònic Segur desenvolupat per Visa i MasterCard es basa en una plataforma de pagaments segura a través d'Internet on l'emissor de la targeta identifica el titular de la mateixa abans d'autoritzar el pagament garantint la privacitat de les seves dades.\nAquest servei està directament proporcionat per l'entitat emissora i, si s'escau, per l'entitat de crèdit corresponent, sent de la seva responsabilitat qualsevol incidència que pogués sorgir en el procés.\nNota: pot ser necessari un PIN específic per a compres per Internet.\nSi disposes d'un compte Paypal, pots pagar de forma còmoda i segura a ESPAR SALA shop. Per a això pots accedir al teu compte Paypal, o crear una nova, quan acabis el procés de compra i ordenar el pagament una vegada verificats els detalls de la teva comanda.\nPaypal accepta les següents targetes: Maestro, Visa, Mastercard, Discover, American Express i Targeta Aurora.\nPer pagar mitjançant aquest mitjà ha de realitzar un ingrés o una transferència per l'import de la comanda al compte indicat en formalitzar la compra. No s'accepta l'ingrés de xecs o similars.\nAquestes operacions requereixen entre 24 i 48 hores laborables depenent de les entitats que intervenen en el procés. És imprescindible que en l'ingrés o transferència es faci constar el número de comanda facilitat a la confirmació de la compra, així com la identificació del titular.\nSi en el termini de 5 dies a partir de la compra no s'ha realitzat la transferència o ingrés al compte bancari indicat, es procedirà a l'anul·lació automàtica de la venda comunicar-ho al client mitjançant correu electrònic.